Imtella' Awwissu 16, 2021 - Aġġornata 16 Ta' Awwissu, 2021 3:26pm Ritratti: AFM Il-Forzi Armati ta' Malta (FAM) salvat raġel wara li d-dgħajsa li kien fuqha fl-inħawi ta' Tas-Sliema nqalbet. Wara li ntalbet l-għajnuna, fuq il-post intbagħtet il-lanċa Melita 1 li tellgħet lir-raġel. Huwa ma sofra ebda ġrieħi. Għalkemm ma kinitx involuta b'mod dirett fis-salvataġġ fuq il-baħar il-Pulizija kienet infurmata b'dan l-inċident.